Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: a 6/2000. (II. 26.) FVM rendelethez
Paragraph Index: 1787

2000. április 30-ig nyújthat be pályázatot a Magyar Zöldség és Gyümölcs Terméktanácshoz (1118 Budapest, Villányi út 35—43.), amely azt köteles szakmailag záradékolni és a Bíráló Bizottság elé terjeszteni. A borítékra rá kell írni „Pályázat minőségi ipari paradicsom-termelés támogatásra.” A pályázatban külön feltüntetendő a hűtőipari és/vagy a konzervipari célra szerződött mennyiség termelőnkénti megosztásban. Továbbá a pályázathoz mellékelni kell — évenkénti megosztásban — a feldolgozó által az előző három évben felvásárolt paradicsom mennyiségét, valamint a pályázó nevére megcímzett, felbélyegzett, tértivevényes válaszborítékot. A minisztérium gondoskodik a Bíráló Bizottság megalakításáról, melynek tagjai a terméktanács, a Magyarországi Konzervgyártók Szövetsége, a Magyar Hűtőipari Szövetség, az AIK, a minisztérium, a PM, valamint a GM képviselői. A Bíráló Bizottság javaslata alapján a minisztérium dönt az igénybe vehető támogatásról, illetve túligénylés esetén az arányos visszaosztásról. A pályázatok eredményéről az AIK legkésőbb 2000. május 15-ig értesíti a pályázókat.

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes